Bekymrede hestevenner har oprettet en Facebook-side, hvor de følger sagen om de vanrøgtede heste fra Farsø. Ejeren af hestene blev meldt til politiet d. 18. juli, og i samarbejde med Nordjysk Dyreredning har foreningen Nyt Hesteliv forsøgt at få politiet til at fjerne hestene fra gården, fordi de mener, at hestene er underernærede. Facebook-siden " Vanrøgtede heste i Farsø" har 578 medlemmer. Ejeren af hestene har fået et påbud om at give hestene foder, vand og strøelse, men her stopper det ikke for de bekymrede medlemmer på Facebook-siden. Siden har undertitlen: "Midlertidig gruppe, der følger sagen om de vanrøgtede heste fra Farsø, til hestene er velanbragt andetsteds. Skal vi tage ned og fodre dem? købe dem fri? Lægge pres på myndighederne?." Det var en bekymret beboer i Farsø, som i første omgang anmeldte hesteejeren

Opsummering:
Knap 600 personer har meldt sig ind i en Facebook-gruppe, der følger sagen om de vanrøgtede heste fra Farsø tæt.